text: Putin og Kim hittast í Russlandi
text: #000001
text: Norðurkoreanski leiðarin, Kim Jong Un, hevur lovað russiska forsetanum, Vladimir Putin, stuðul í “stríðnum móti imperialismu”, nú hann er á almennari vitjan í Russlandi.
text: #000003
text: Kim Jong Un kom við toki í gjár til Russlands, har leiðin gekk til Vostochny rakettpallin í Amur landslutinum.
text: #000004
text: Eftir rundvísing á rakettpallinum, høvdu teir báðir Putin og Kim tíðindafund við russiska miðlafylginum, og Putin nýtti høvið at minna Kim Jong Un á, at Russland var fyrsta landið at viðurkenna Norðurkorea sum sjálvstøðuga tjóð, og harumframt ynskti hann Kim til lukku við 75 ára stovningardegnum hjá Norðurkorea.
text: #000005
text: Kim takkaði fyri leiklutin, ið táverandi Sovietsamveldið hevði fyri Norðurkorea, tá landið varð sett á stovn, og hann gjørdi greitt, at Russland hevur lagt seg út í eitt “heilagt stríð” fyri at verja tess sjálvræði móti hegemoniskum valdi.
text: #000006
text: Harumframt segði Kim, at Norðurkorea fór at veita Russlandi stuðul í “stríðnum móti imperialismu”.
text: #000007
text: Undan fundinum varð gitt, at teir báðir ríkisleiðararnir fóru at viðgera, í hvønn mun Norðurkorea kann veita Russlandi vápn og hernaðarútgerð til stríðið í Ukraina.
text: #000008
text: Eitt talsfólk fyri Russland gjørdi kortini undan fundinum greitt, at meðan tað er púra vanligt, at tvær tjóðir viðgera hernaðarlig mál, so ætlar Russland ikki at greiða frá, hvat liggur á samráðingarborðinum til fundin.
text: #000009